text: Tokugawa
  
  publiceret: 2023-04-28 15:40:01+02:00
  Tokugawa, japansk krigerslægt, der i Edo-perioden (1603-1868) havde arveret til titlen som shogun og ejede hen ved en fjerdedel af Japan. Slægten hævdede at nedstamme fra Minamoto Yoritomo i 1100-tallet, men der er ikke historisk belæg for at føre den længere tilbage end til cirka 1400. Matsudaira Takechiyo, som i 1567 tog navnet Ieyasu Tokugawa, grundlagde Tokugawa-shogunatet.